สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 19 ม.ค.60
20 ม.ค. 2560

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (19 ม.ค.) เนื่องจากนักลงทุนชะลอการซื้อขายก่อนที่นายโดนัลด์ ทรัมป์ จะทำพิธีสาบานตนรับตำแหน่งประธานาธิบดีสหรัฐในวันนี้ตามเวลาสหรัฐ อย่างไรก็ตาม ตลาดได้รับแรงหนุนในระหว่างวัน จากข้อมูลเศรษฐกิจที่แข็งแกร่งของสหรัฐ ซึ่งรวมถึง ตัวเลขการเริ่มต้นสร้างบ้านพุ่งขึ้นมากเกินคาดในเดือนธ.ค.
ดัชนีเฉลี่ยอุตสาหกรรมดาวโจนส์ปิดที่ 19,732.40 จุด ลดลง 72.32 จุด หรือ -0.37% ดัชนี NASDAQ ปิดที่ 5,540.08 จุด ลดลง 15.57 จุด หรือ -0.28% ดัชนี S&amp;P500 ปิดที่ 2,263.69 จุด ลดลง 8.20 จุด หรือ -0.36%
 
ตลาดหุ้นยุโรปปิดขยับลง เมื่อคืนนี้ (19 ม.ค.) หลังจากธนาคารกลางยุโรป (ECB) มีมติคงอัตราดอกเบี้ยนโยบาย และคงวงเงินในการซื้อพันธบัตรตามมาตรการผ่อนคลายเชิงปริมาณ (QE) ในการประชุมเมื่อวานนี้
ดัชนี Stoxx Europe 600 ขยับลงเกือบ 0.1% ปิดที่ 362.85 จุด
ดัชนี CAC-40 ตลาดหุ้นฝรั่งเศสปิดที่ 4,841.14 จุด ลดลง 12.26 จุด หรือ -0.25% ดัชนี DAX ตลาดหุ้นเยอรมันปิดที่ 11,596.89 จุด ลดลง 2.50 จุด หรือ -0.02% ดัชนี FTSE 100 ตลาดหุ้นลอนดอนปิดที่ 7,208.44 จุด ลดลง 39.17 จุด หรือ -0.54%
 
ตลาดหุ้นลอนดอนปิดในแดนลบ เมื่อวานนี้ (19 ม.ค.) ด้วยแรงฉุดจากหุ้นกลุ่มสร้างบ้าน หลังมีรายงานว่า ราคาบ้านในอังกฤษขยายตัวช้าลงในเดือนธ.ค. นอกจากนี้ตลาดหุ้นยังมีแรงฉุดรั้งจากหุ้นรอยัล เมล ที่ร่วงลงอย่างหนัก หลังบริษัทเปิดเผยยอดขายที่ย่ำแย่
ดัชนี FTSE 100 ลดลง 39.17 จุด หรือ 0.54% ปิดที่ 7,208.44 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับขึ้น เมื่อคืนนี้ (19 ม.ค.) เนื่องจากนักลงทุนเข้าช้อนซื้อเก็งกำไรหลังจากสัญญาน้ำมันดิบร่วงลงก่อนหน้านี้ นอกจากนี้ ตลาดยังได้รับแรงหนุนจากรายงานของสำนักงานพลังงานสากล (IEA) ที่ระบุว่า ตลาดน้ำมันโลกอยู่ในภาวะตึงตัว
สัญญาน้ำมันดิบ WTI ส่งมอบเดือนก.พ.เพิ่มขึ้น 29 เซนต์ หรือ 0.6% ปิดที่ 51.37 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมี.ค.เพิ่มขึ้น 24 เซนต์ หรือ 0.5% ปิดที่ 54.16 ดอลลาร์/บาร์เรล
 
สัญญาทองคำตลาดนิวยอร์กปิดร่วงลงเมื่อคืนนี้ (19 ม.ค.) เนื่องจากการแข็งค่าของสกุลเงินดอลลาร์สหรัฐ และข้อมูลเศรษฐกิจสหรัฐที่แข็งแกร่งของสหรัฐ ได้กดดันให้นักลงทุนเทขายสัญญาทองคำซึ่งเป็นสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนก.พ.ร่วงลง 10.6 ดอลลาร์ หรือ 0.87% ปิดที่ 1,201.50 ดอลลาร์/ออนซ์
สัญญาโลหะเงินส่งมอบเดือนมี.ค.ลดลง 27.2 เซนต์ หรือ 1.57% ปิดที่ 17.002 ดอลลาร์/ออนซ์
สัญญาพลาตินัมส่งมอบเดือนเม.ย.ร่วงลง 15.5 ดอลลาร์ หรือ 1.59% ปิดที่ 956.40 ดอลลาร์/ออนซ์
สัญญาพัลลาเดียมส่งมอบเดือนมี.ค.เพิ่มขึ้น 15 เซนต์ ปิดที่ 751.15  ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆเกือบทั้งหมด ในการซื้อขายที่ตลาดนิวยอร์กเมื่อคืนนี้ (19 ม.ค.) โดยได้แรงหนุนจากข้อมูลเศรษฐกิจของสหรัฐที่ออกมาดีในหลายรายการ โดยเฉพาะตัวเลขการเริ่มต้นสร้างบ้านใหม่ในเดือนธ.ค.ซึ่งสูงกว่าที่คาดการณ์
ดอลลาร์แข็งค่าขึ้นเมื่อเทียบกับเยน ที่ระดับ 114.83 เยน จากระดับ 113.67 เยน และแข็งค่าขึ้นเมื่อเทียบกับฟรังก์สวิส ที่ระดับ 1.0075 ฟรังก์สวิส จากระดับ 1.0047 ฟรังก์สวิส
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0656 ดอลลาร์ จากระดับ 1.0662 ดอลลาร์ ในขณะที่ปอนด์แข็งค่าขึ้นแตะ 1.2335 ดอลลาร์ จากระดับ 1.2282 ดอลลาร์